biswa921/hiwiki-latest-pages-articles-raw huggingface dataset:
उत्तर गोवा जिला

उत्तर गोवा जिला, भारतीय राज्य गोवा के दो जिलों में से एक है। जिले का क्षेत्रफल 1736 किमी² है और यह उत्तर और पूर्व में क्रमश: महाराष्ट्र के जिलों सिंधुदुर्ग और कोल्हापुर से, दक्षिण में दक्षिण गोवा जिला और पश्चिम में अरब सागर से घिरा है।"The Rough Guide to Goa," Rough Guides UK, 2010, ISBN 9781405386616"Goa and Mumbai," Amelia Thomas, Lonely Planet, 2012, ISBN 9781741797787

 इतिहास 
आज के उत्तर गोवा के ज्यादातर प्रदेश (परनेम, बिचोलिम और सतारी), कभी सावंतवाडी राजशाही के अधीन थे, जबकि पोंडा समय समय पर कभी सुण्दा राजशाही या मराठों या फिर सावंतवाडी राजशाही के अधिकार क्षेत्र में रहा। इसलिए इन क्षेत्रों को हिन्दुओं के लिए एक सुरक्षित क्षेत्र समझा जाता था जबकि क्षेत्र के अधिकतर हिंदु पुर्तगाली धर्माधिकरण के कारण निरंतर भय की स्थिति में रहते थे। 18 वीं शताब्दियों में नई विजय के एक भाग के रूप में पुर्तगालियों ने इन प्रदेशों पर विजय प्राप्त कर इन्हें अपने साम्राज्य में मिला लिया और 1961 में इन क्षेत्रों पर भारतीय गणराज्य के कब्जे से पहले तक यह पुर्तगाली साम्राज्य के अधीन ही रहे। गोवा और दो अन्य पूर्व पुर्तगाली बहि:क्षेत्रों को मिलाकर गोवा केन्द्र शासित प्रदेश का गठन किया गया। 1965 में गोवा को एक जिले के रूप में पुनर्गठित किया गया। 30 मई 1987, को गोवा को राज्य का दर्जा प्राप्त हो गया (जबकि दमन और दीव एक केंद्र शासित प्रदेश ही बना रहा) और गोवा को दो जिलों उत्तर गोवा और दक्षिण गोवा में पुनर्गठित किया गया।

 भूगोल 
उत्तर गोवा जिला 15o 48’ 00” N से 14o 53’ 54” N अक्षांस और 73o E से 75o E देशांतर के मध्य स्थित है।

 प्रशासन 
जिले का प्रशासनिक मुख्यालय पणजी है, जो कि गोवा राज्य की राजधानी भी है। जिला कोंकण प्रदेश का एक हिस्सा भी है। 
जिले का विभाजन छ: तालुकों क्रमश: परनेम, बारदेज़ (मापुसा), बिचोलिम, सतारी (वलपोई), तिस्वाड़ी (पणजी) और पोंडा में किया जाता है।

 भाषा 
उत्तर गोवा के अधिकांश लोगों की मातृभाषा कोंकणी है, जबकि महाराष्ट्र और कर्नाटक से सटे इलाकों में क्रमश मराठी और कन्नड़ भाषा बोली जाती है। गोवा राज्य की अधिकांश शिक्षित जनता अंग्रेजी भाषा और लगभग समस्त जनता हिन्दी भाषा का ज्ञान रखती है। जनसंख्या का एक छोटा भाग पुर्तगाली भाषा का ज्ञान रखता है, पर यह संख्या निरंतर कम हो रही है।

 सन्दर्भ 

 बाहरी कड़ियाँ 
 उत्तर गोवा जिला जालस्थल (अंग्रेजी)
 गोवा पर्यटन (अंग्रेजी)

श्रेणी:गोवा के जिले
*
दक्षिण गोवा जिला

दक्षिण गोवा जिला, भारतीय राज्य गोवा के दो जिलों में से एक है। जिले का क्षेत्रफल 1966 वर्ग किमी और 2001 की जनगणना के अनुसार इसकी जनसंख्या 586591 है। इस जिले के उत्तर में उत्तर गोवा जिला, दक्षिण और पूर्व में कर्नाटक राज्य का उत्तर कन्नड़ जिला और पश्चिम में अरब सागर स्थित है।"The Rough Guide to Goa," Rough Guides UK, 2010, ISBN 9781405386616"Goa and Mumbai," Amelia Thomas, Lonely Planet, 2012, ISBN 9781741797787

 इतिहास 
पुर्तगालियों ने 1510 में गोवा में एक उपनिवेश स्थापित किया था और 17 वीं और 18 वीं शताब्दियों के दौरान उन्होने इसका विस्तार कर, इसे इसकी वर्तमान सीमाओं तक पहुँचा दिया। भारत ने 19 दिसम्बर 1961 को गोवा को अपने अधिकार क्षेत्र में ले लिया और गोवा तथा दो अन्य पूर्व पुर्तगाली अंत:क्षेत्रों को मिलाकर केन्द्र शासित प्रदेश गोवा का गठन किया। 1965 में दमन और दीव और गोवा को एक जिला बना दिया गया। 30 मई 1987 को गोवा को राज्य का दर्जा प्राप्त हो गया और इसका विभाजन दो जिलों उत्तर गोवा जिला और दक्षिण गोवा जिला में किया गया जबकि दमन और दीव को एक अलग केन्द्र शासित प्रदेश बना दिया गया।

 प्रशासन और भाषा 
जिले का प्रशासनिक मुख्यालय मडगांव है। जिला कोंकण प्रदेश का एक हिस्सा भी है। जिले का विभाजन छ: तालुकों क्रमश: मुरगांव, साल्सेट (मडगांव), क्यूपेम, कानकोना (चाउड़ी), संगेम और धारबन्दोरा में किया जाता है।

दक्षिण गोवा के अधिकांश लोगों की मातृभाषा कोंकणी है, जबकि महाराष्ट्र और कर्नाटक से सटे इलाकों में क्रमश मराठी और कन्नड़ भाषा बोली जाती है। गोवा राज्य की अधिकांश शिक्षित जनता अंग्रेजी भाषा और लगभग समस्त जनता हिन्दी भाषा का ज्ञान रखती है। जनसंख्या का एक छोटा भाग पुर्तगाली भाषा का ज्ञान रखता है, पर यह संख्या निरंतर कम हो रही है।

 सन्दर्भ 

 बाहरी कड़ियाँ 

 दक्षिण गोवा जिला जालस्थल (अंग्रेजी)

श्रेणी:गोवा के जिले
*
अम्बाला जिला

अम्बाला ज़िला (Ambala district) भारत के हरियाणा राज्य का एक ज़िला है। ज़िले का मुख्यालय अम्बाला है। यह हरियाणा के 6 प्रमण्डलों में से भी एक है।"General Knowledge Haryana: Geography, History, Culture, Polity and Economy of Haryana," Team ARSu, 2018"Haryana: Past and Present ," Suresh K Sharma, Mittal Publications, 2006, ISBN 9788183240468"Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859

 इन्हें भी देखें 
 अम्बाला
 हरियाणा
 हरियाणा के जिले

 सन्दर्भ 

श्रेणी:हरियाणा के जिले
*
रोहतक जिला

रोहतक ज़िला भारत के हरियाणा राज्य का एक ज़िला है। ज़िले का मुख्यालय रोहतक है। यह हरियाणा के छः प्रमण्डलों में से एक है।। रोहतक में एशिया की सबसे बड़ी कपड़ा मार्किट है जिसे शोरी मार्किट के नाम से जाना जाता है। बड़ी संख्या में कॉलेज और यूनिवर्सिटी होने के कारण रोहतक को हरियाणा के एजुकेशन हब के नाम से भी जाना जाता है। List of Colleges in Rohtak"General Knowledge Haryana: Geography, History, Culture, Polity and Economy of Haryana," Team ARSu, 2018"Haryana: Past and Present ," Suresh K Sharma, Mittal Publications, 2006, ISBN 9788183240468"Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859

 इन्हें भी देखें 
 रोहतक
 हरियाणा
 हरियाणा के जिले

 सन्दर्भ 

श्रेणी:हरियाणा के जिले
*
अनीश कपूर

right | अनीश कपूर |220px|thumb
अनीश कपूर भारतीय मूल के एक ब्रितानी शिल्पकार हैं। इनका जन्म 1954 में मुम्बई में हुआ था। 1972 में वे ब्रिटेन चले गए जिसके बाद से यही उनका स्थायी निवास रहा है,वे जन्म से हिन्दू है लेकिन हिन्दू धर्म के अनुयायियों में खिलाफ लिखने की वजह से हमेशा न्यूज़ में बने रहते है, वे समय-समय पर भारत का दौरा करते रहते हैं। अनीश कपूर को 11 सितंबर 2001 को वर्ल्ड ट्रेड सेंटर पर हुए हमलों में मारे गए ब्रितानी लोगों की याद में एक स्मारक बनाने का भी काम सौंपा गया है। क़रीब साढ़े 19 फुट की यूनिटी नामक इस आकृति को हनोवर चौक में स्मारक पार्क में प्रमुखता से प्रदर्शित किया जाएगा। हनोवर चौक न्यूयॉर्क के दो टॉवरों के नज़दीक है।

 कृतियां 
वह विशालकाय और अदभुत आकृतियाँ बनाने के लिए जाने जाते हैं। उनकी कुछ ऐसी ही अनोखी आकृतियाँ ब्रिटेन के टेट मॉडर्न टर्बाइन हॉल और शिकागो के मिलेनियम पार्क में रखी हुई हैं। 

 प्रदर्शनियां 
 न्यूयॉर्क में प्रदर्शित हुआ आकाश दर्पण 
 दिनांक - 21 सितम्बर 2006

ब्रिटेन के मशहूर बुत तराश यानी शिल्पकार अनीश कपूर ने अपनी नई आकृति एक विशाल आकाश दर्पण के रूप में न्यूयॉर्क में प्रदर्शित की है। यह विशाल आकाश दर्पण स्टील की पारदर्शी पर्तों से बना है जिन पर पॉलिश किया गया है। भारतीय मूल के मूर्तिकार अनीश कपूर इस आकाश दर्पण को ब्रिटेन में अनेक स्थानों पर प्रदर्शित कर चुके हैं।
इस आकाश दर्पण का व्यास दस मीटर यानी 33 फुट है और इसका वज़न 23 टन है। अपनी इस आकृति को न्यूयॉर्क के मैनहट्टन इलाक़े में प्रदर्शित करते हुए अनीश कपूर काफ़ी प्रसन्न नज़र आए।

मुंबई में जन्मे अनीश कपूर का कहना था, "अपनी किसी आकृति को यहाँ प्रदर्शित करना बिल्कुल डिज़्नीलैंड में प्रदर्शित करने जैसा है। यहाँ काफ़ी रौनक नज़र आती है।" उस इलाक़े में अनीश कपूर की यह आकृति क़रीब छह सप्ताह तक प्रदर्शित रहेगी। अनीश कपूर का कहना था कि यहाँ के बाद यह आकृति कहाँ प्रदर्शित की जाए इस बारे में काफ़ी विचार-विमर्श हुआ है। अनीश कपूर ने अनेक आकाश दर्पण बनाए हैं जिनमें से पहला ब्रिटेन के नॉटिंघम में प्रदर्शित हुआ था।

 सम्मान 
अनीश कपूर को अपनी शिल्प कला में महारत के लिए 1991 में टर्नर पुरस्कार मिल चुका है और 2003 में सीबीई भी बनाया जा चुका है।

 स्रोत 
 kamel mennour - Anish Kapoor
 bbc.co.uk
www.anmolsoch.in

श्रेणी:शिल्पकला
तहसील

तहसील (तहसील, तालुका या तालुक के रूप में भी जाना जाता है) दक्षिण एशिया के कुछ देशों में प्रशासनिक प्रभाग की एक स्थानीय इकाई है । यह एक जिले के भीतर क्षेत्र का एक उप- जिला है जिसमें निर्दिष्ट आबादी वाले स्थान शामिल हैं जो संभावित अतिरिक्त कस्बों और आम तौर पर कई गाँवों के साथ अपने प्रशासनिक केंद्र के रूप में कार्य करता है ।

आंध्र प्रदेश और तेलंगाना में तहसीलों की व्यवस्था को बदलने के लिए "मंडल" नामक एक नई इकाई आई है। यह आम तौर पर एक तहसील से छोटा होता है और पंचायत प्रणाली में स्थानीय स्वशासन की सुविधा के लिए होता है। पश्चिम बंगाल, बिहार, झारखंड में सामुदायिक विकास खंड तहसीलों की जगह सशक्त जमीनी स्तर की प्रशासनिक इकाई हैं।

स्थानीय सरकार की एक इकाई के रूप में तहसील कार्यालय (पंचायत समिति) अपने अधिकार क्षेत्र के भीतर गाँवों और नगर पालिकाओं पर कुछ वित्तीय और प्रशासनिक शक्ति का प्रयोग करता है। यह भूमि रिकॉर्ड और संबंधित प्रशासनिक मामलों के लिए अंतिम कार्यकारी एजेंसी है। मुख्य अधिकारी को तहसीलदार या कम आधिकारिक तौर पर, तालुकदार या तालुका मुक्तियारकर कहा जाता है। तालुक या तहसील को भारतीय संदर्भ में उप-जिला माना जा सकता है। कुछ उदाहरणों में तहसीलें "ब्लॉक" (पंचायत संघ ब्लॉक या पंचायत विकास ब्लॉक) के साथ ओवरलैप होती हैं और तहसीलदार की अध्यक्षता में भूमि और राजस्व विभाग के अंतर्गत आती हैं और ब्लॉक ग्रामीण विकास विभाग के अंतर्गत आते हैं, जिसकी अध्यक्षता ब्लॉक विकास अधिकारी करते हैं और एक ही या समान भौगोलिक क्षेत्र में विभिन्न सरकारी प्रशासनिक कार्य करते हैं।
दक्षिणी भारतीय राज्यों केरल, तमिलनाडु और कर्नाटक में, प्रशासनिक शब्द "तालुक" का उपयोग भारत के अन्य क्षेत्रों में प्रयुक्त "तहसील" शब्द के साथ परस्पर उपयोग किया जाता है।  तालुक के प्रभारी प्रशासनिक अधिकारी को "तहसीलदार" कहा जाता है, जो देश के बाकी हिस्सों के नामकरण के समान है।

प्रशासनिक व्यवस्था

तहसीलदार प्रत्येक तहसील या तालुका का प्रमुख या प्रमुख सरकारी अधिकारी होता है। कुछ राज्यों में तालुकदार, मामलेदार, अमलदार, मंडल अधिकारी जैसे विभिन्न नामकरण का उपयोग किया जाता है। भारत के कई राज्यों में तहसीलदार, मजिस्ट्रेट के रूप में काम करता है। तालुका मुख्यालय के रूप में जाने वाले तालुका क्षेत्र के भीतर एक निर्दिष्ट स्थान पर प्रत्येक तालुका में तालुका कार्यालय या तहसील कार्यालय या तहसीलदार कार्यालय नामक एक कार्यालय होगा। तहसीलदार तालुका कार्यालय का प्रभारी होता है। यह जिला स्तर पर जिला कार्यालय या जिला कलेक्टर के समान है।

पूरे भारत में राज्य के भीतर त्रिस्तरीय स्थानीय निकाय/पंचायती राज व्यवस्था है। सबसे ऊपर जिला/जिला पंचायत (परिषद) है। तालुका/मंडल पंचायत/सामुदायिक विकास खंड इस प्रणाली की दूसरी परत है और उनके नीचे ग्राम पंचायत हैं। तीनों स्तरों पर इन पंचायतों में विशेष अनुमंडलों के पात्र मतदाताओं में से निर्वाचित सदस्य होते हैं। ये निर्वाचित सदस्य निकाय बनाते हैं जो प्रशासन को नीति-निर्माण, विकास कार्यों और आम जनता की शिकायतों को प्रशासन के ध्यान में लाने में मदद करते हैं।

नायबत तहसील का निचला भाग है जिसके पास तहसील जैसी कुछ शक्तियाँ हैं। इसे ऐसे समझा जा सकता है जैसे तहसील एक जिले का उप-जिला है, इसी तरह नयाबत एक तहसील की उप-तहसील है।

Ghshle

तहसीलदार

संदर्भ

श्रेणी:प्रशासनिक विभाग

श्रेणी:प्रशासन
दरंग जिला

दरंग  (Darrang) भारत के असम राज्य में उत्तर-पश्चिमी क्षेत्र का एक जिला है, जिसका मुख्यालय मंगलदोई में है। इस जिले के उत्तर में भूटान तथा डाफला पहाड़ियाँ और दक्षिण में ब्रह्मपुत्र नदी है, जिससे यहाँ का व्यापार होता है। नदी द्वारा निर्मित क्षेत्र होने के कारण धान, राई, सरसों, गन्ना और जूट यहाँ अत्यधिक मात्रा में उत्पन्न होते हैं। इस क्षेत्र में चाय के बागानों की भरमार है। इस जिले में चाय उत्पादन के कारखाने, रेशम के कीड़े पालने का उद्योग तथा रेलवे का वर्कशॉप है। यहाँ से तिब्बत की राजधानी ल्हासा जाने के लिये सुगम और कम दूरी का मार्ग है, जिसका अंतिम छोर उदलगुड़ी में है। 1,000 ईo के लगभग पाल राजाओं की राजधानी तेजपुर में थी, इसलिये यहाँ के मंदिरों तथा खंडहरों में शिल्पकला और स्थापत्यकला के दर्शीय नमूने हैं।

right|thumb|250px|दरंग जिले के मानस राष्ट्रीय पार्क का मुख्यद्वार

 इन्हें भी देखें 
 डाफला पहाड़ियाँ
 असम

 बाहरी कड़ियाँ 
 Official Government website

 सन्दर्भ 

श्रेणी:असम के जिले
*
कार्बी आंगलोंग जिला

कार्बी आंगलोंग जिला (असमिया: কাৰ্বি আংলং জিলা) भारत के असम राज्य का एक ज़िला है। यह एक पहाड़ी क्षेत्र है और खनिज सम्पदा से भरपूर है। जिला अदरक की कृषि तथा निर्यात के लिए प्रसिद्ध है। ज़िले का मुख्यालय डिफू है।

 इन्हें भी देखें 
 डिफू
 असम
 कार्बी भाषा

 सन्दर्भ 

श्रेणी:असम के जिले
*
सेरछिप ज़िला

सेरछिप ज़िला भारतीय राज्य मिज़ोरम के आठ ज़िलों में से एक ज़िला है। इस ज़िले का क्षेत्रफल १४२१.६० वर्ग किमी है। सेरछिप कस्बा इस ज़िले का प्रशासनिक मुख्यालय है। यह ज़िला १५ सितम्बर १९८८ को अइज़ोल ज़िले की पूर्व लुंगदार तथा थिंगसुलथलैयाह तहसीलों से अलग होकर बना।

भारत की जनगणना २०११ के अनुसार यह भारत का सर्वाधिक साक्षर तथा मिज़ोरम का दूसरा सबसे कम जनसंख्या वाला ज़िला है।
   
भूगोल
यह ज़िला उत्तर तथा उत्तर-पश्चिम में अइज़ोल ज़िले, पश्चिम तथा दक्षिण में लुंगलेई ज़िले, दक्षिण पूर्व में म्यांमार तथा पूर्व में चम्फाई ज़िले से घिरा है। 

इस ज़िले का अधिकांश भूभाग पहाड़ी है इसके साथ ही कहीं कहीं नदियों के तट पर जलोढ़ मृदा पायी जाती है जो कृषि कार्य के लिये उपयोग होती है। सेरछिप ज़िला कलादान नदी तथा तुइकुम नदी के मध्य बसा है। तुइकुम नदी से ज़िले को पेय जल प्राप्त होता है तथा कालादान सेरछिप के चावल के कटोरा कहे जाने वाले ज़ोलपुई को सिंचाई का जल उपलब्ध कराती है। मिज़ोरम का सबसे ऊँचा वनतॉंग जलप्रपात ज़िले से पाँच किमी दूर थेनज़ोल में लाऊ नदी पर स्थित है।

इस ज़िले की समुद्र तल से औसत ऊँचाई  है,, औसत वार्षिक दैनिक तापमान १५ °C से २७ °C के मध्य तथा वर्षा मध्यम स्तर की होती है।

प्रशासन तथा सम्भाग
ज़िले का प्रशासन उपज़िलाधिकारी द्वारा किया जाता है जिसका कार्यालय सेरछिप कस्बे में है। ज़िले के तीन प्रखण्ड सेरछिप सदर, उत्तर वनलाईफाई तथा थेनज़ौल हैं।

ज़िले में तीन विधानसभा क्षेत्र तुइकुम, हरंगतुर्जो तथा सेरछिप हैं। अइज़ोल ज़िले के भी तीन गाँव दरलांग, फुलमावी तथा त्लुंगवेल तुइकुम विधानसभा क्षेत्र में आते हैं।

जनसांख्यिकी

२०११ जनगणना के अनुसार सेरछिप ज़िले की जनसंख्या ६४,९३७ है, जिसमे ३२,८५१ पुरुष तथा ३२,०८६ महिलाएँ हैं। इस ज़िले की जनसंख्या लगभग मार्शल द्वीपसमूह के बराबर है। इस ज़िले का जनसंख्या के अनुसार भारत के ६४० ज़िलों में ६२६वाँ स्थान है। इस ज़िले की २००१-११ के मध्य दशकीय जनसंख्या वृद्धि दर २०.५६% रही। ज़िले की जनसंख्या घनत्व  है। सेरछिप ज़िले की लिंगानुपात दर ९७७ महिलाएँ प्रति हजार पुरुष है तथा साक्षरता दर ९७.९१% है। नगरीय जनसंख्या ४९.३१% तथा ग्रामीण जनसंख्या ५०.६९% है।

धर्म
यह जिला भारत के कुछ ईसाई बाहुल्य जिलों में से एक है। २०११ जनगणना के अनुसार यहाँ ९७.७०% ईसाई, १.५३% हिन्दू, ०.५२% मुस्लिम, ०.०५% अन्य, ०.०१% सिक्ख, ०.०१% बौद्ध, ०.०१% जैन धर्म के मतावलम्बी हैं। ०.०९% ने अपने धर्म का उल्लेख नहीं किया है।

जीव जन्तु तथा वनस्पति
१९९१ में यहाँ ख्वांगलुंग वन्यजीव अभ्यारण्य की स्थापना की गयी थी, जिसका क्षेत्रफल ३५ वर्ग किमी है। 
  
सन्दर्भ

बाहरी कड़ियाँ

 सेरछिप ज़िले का आधिकारिक जालस्थल
 
 

     

श्रेणी:मिज़ोरम के जिले
*
सइहा ज़िला

सइहा ज़िला भारतीय राज्य मिज़ोरम के आठ ज़िलों में से एक है। सइहा कस्बा इस ज़िले का मुख्यालय है। भारत की जनगणना २०११ के अनुसार यह मिज़ोरम का सबसे कम जनसंख्या वाला ज़िला है।

इतिहास
सइहा ज़िला पहले छिमतुइपुई ज़िले का अंग था। सन् १९९८ में सइहा अलग ज़िला बना।

भूगोल
यह ज़िला उत्तर तथा उत्तर-पश्चिम में लुंगलेई ज़िले से, पश्चिम में लॉङ्गतलाई ज़िले से, दक्षिण तथा पूर्व में म्यांमार से घिरा है। ज़िले का क्षेत्रफल १३९९.९ वर्ग किमी है। सइहा कस्बा इस ज़िले का मुख्यालय है। 

अर्थव्यवस्था
सन् २००६ में ग्रामीण विकास एवं पंचायती राज मंत्रालय, भारत सरकार ने सइहा को देश के २५० सबसे पिछड़े ज़िलों की श्रेणी में रखा। इस ज़िले को वर्तमान में पिछड़ा क्षेत्र अनुदान निधि के अन्तर्गत अनुदान मिल रहा है।   

प्रखण्ड
इस ज़िले में तीन ग्राम विकास खण्ड सइहा, संगाऊ तथा तुइपंग हैं। ज़िले के तीन विधानसभा क्षेत्र सइहा, संगाऊ तथा तुइपंग हैं। 

जनसांख्यिकी
 
२०११ जनगणना के अनुसार, इस ज़िले की जनसंख्या ५६,५७४ है, जिसमे २८,५९४ पुरुष तथा २७,९८० महिलाएँ हैं। इस प्रकार से इस ज़िले की जनसंख्या लगभग ग्रीनलैण्ड के बराबर है। जनसंख्या के अनुसार इसका भारत के ६४० ज़िलों में ६२८वाँ स्थान है। इस ज़िले की जनसंख्या सन् २००१ की तुलना में २०११ में ६१,०५६ से घटकर ५६,५७४ हो गयी। इस ज़िले की २००१-११ के मध्य दशकीय जनसंख्या वृद्धि दर -७.३४% रही। इस ज़िले की जनसंख्या घनत्व  है। ज़िले की लिंगानुपात दर ९७९ तथा साक्षरता दर ९०.०१% है। ज़िले की ५५.६२% जनसंख्या गाँवों में तथा ४४.३८% जनसंख्या नगरों में निवास करती है।

धर्म
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९७.१८% है। अन्य अल्पसंख्यक धर्म हिन्दू १.६५%, मुस्लिम ०.९१%, बौद्ध ०.१८%, सिक्ख ०.०२% तथा जैन ०.०१% हैं। ०.०५% लोगों ने अपने धर्म का उल्लेख नहीं किया है।

समुदाय
यहाँ का बहुसंख्यक समुदाय मारा लोगों का है, जिनका एक स्वायत्त ज़िला परिषद मारा स्वायत्त ज़िला परिषद भी है, जो दो ग्रामीण विकास खण्डों सइहा तथा तुइपंग से मिलकर बना है। वहीं संगाऊ ग्राम विकास खण्ड में लाई लोगों की बहुसंख्या है, तथा यह लाई स्वायत्त ज़िला परिषद का अंग भी है।

जीव-जन्तु तथा वनस्पति
१९९७ में यहाँ पर फौंगपुइ राष्ट्रीय उद्यान की स्थापना हुई, जिसका क्षेत्रफल  है। 

सन्दर्भ
 

बाहरी कड़ियाँ
 Saiha.nic.in: सइहा ज़िले का आधिकारिक जालस्थल

श्रेणी:मिज़ोरम के जिले
*
लुंगलेई ज़िला

लुंगलेई ज़िला भारतीय राज्य मिज़ोरम के आठ ज़िलों में से एक है। भारत की जनगणना २०११ के अनुसार यह मिज़ोरम का अइज़ोल ज़िले के बाद दूसरा सबसे ज्यादा जनसंख्या वाला ज़िला है।

श्ब्दोत्पत्ति
लुंगलेई ज़िले का नाम इसके मुख्यालय लुंगलेई के नाम पर पड़ा है। कभी-कभी मिज़ो भाषा में लुंगलेई को लुंगलेह बोला जाता है, जिसका अर्थ चट्टानों का पुल होता है।

भूगोल
यह ज़िला उत्तर में ममित तथा अइज़ोल ज़िले से, पश्चिम में बांग्लादेश से, दक्षिण में लॉङ्गतलाई ज़िले से, दक्षिण-पूर्व में सइहा ज़िले से, पूर्व में म्यांमार तथा उत्तर पूर्व में सेरछिप ज़िले से घिरा है। इस ज़िले का क्षेत्रफल ४३५८ वर्ग किमी है। लुंगलेई कस्बा इस ज़िले का मुख्यालय है। यह एक ऐसा ज़िला है जिसकी बांग्लादेश और म्यांमार दोनों से सीमा लगती है।

प्रखण्ड
इस ज़िले में तीन सम्भाग ह्नाहथिआल, लुंगलेई तथा त्लाबुंग हैं। ज़िले में ७ विधानसभा क्षेत्र दक्षिण तुइपुई, लुंगलेई उत्तर, लुंगलेई पूर्व, लुंगलेई पश्चिम, लुंगलेई दक्षिण, थोरांग तथा पश्चिम तुइपुई हैं।

जनसांख्यिकी

२०११ जनगणना के अनुसार लुंगलेई ज़िले की जनसंख्या १६१,४२८ है, जिसमे ८२,८९१ पुरुष तथा ७८,५३७ महिलाएँ हैं। इस ज़िले की जनसंख्या लगभग सेण्ट लूसिया राष्ट्र के बराबर है। जनसंख्या के अनुसार भारत के ६४० ज़िलों में इसका ५९७वाँ स्थान है। ज़िले का जनसंख्या घनत्व  है। २००१-११ के मध्य दशकीय जनसंख्या वृद्धि दर १७.६४% रही। ज़िले का लिंगानुपात दर ९४७ महिला प्रति १००० पुरुष है तथा साक्षरता दर ८८.८६% है।

धर्म
यहाँ का प्रमुख बहुसंख्यक धर्म ईसाई है, जो कि कुल जनसंख्या का ७८.७५% है। अन्य अल्पसंख्यक धर्म बौद्ध १७.०६%, हिन्दू ३.२४%, मुस्लिम ०.८०%, जैन ०.०६% तथा सिक्ख ०.०२% हैं। ०.०४% लोगों ने अपने धर्म का उल्लेख नहीं किया है।

सन्दर्भ
    

बाहरी कड़ियाँ
 आधिकारिक जालस्थल
 
 

     

श्रेणी:मिज़ोरम के जिले
*
ममित ज़िला

ममित ज़िला भारतीय राज्य मिज़ोरम के आठ ज़िलों में से एक ज़िला है, जिसकी सीमा भारत के त्रिपुरा व असम राज्यों तथा बांग्लादेश से लगती है।

भूगोल
यह ज़िला उत्तर में असम के हैलाकाण्डी ज़िला, पश्चिम में त्रिपुरा के उत्तर त्रिपुरा ज़िला तथा बांग्लादेश, दक्षिण में लुंगलेई ज़िला तथा पूर्व में कोलासिब ज़िला तथा अइज़ोल ज़िला से घिरा हुआ है। इस ज़िले का क्षेत्रफल ३०२५.७५ वर्ग किमी है। इस ज़िले का मुख्यालय ममित कस्बा है।

प्रखण्ड
इस ज़िले में चार ग्राम विकास खण्ड ममित, रिएक, पश्चिम फैलेंग तथा ज़ौलनुआम हैं। ज़िले में तीन विधानसभा क्षेत्र हछेक, दम्पा तथा ममित हैं।

जनसांख्यिकी

भारत की जनगणना २०११ के अनुसार ममित ज़िले की जनसंख्या ८६,३६४ है, जिसमे ४४,८२८ पुरुष व ४१,३५६ महिलाएँ हैं। इस ज़िले की जनसंख्या अण्डोरा देश के लगभग बराबर है। जनसंख्या के अनुसार भारत के कुल ६४० ज़िलों में इसका स्थान ६१८वाँ है। ज़िले का जनसंख्या घनत्व  है। इस ज़िले की जनसंख्या वृद्धि दर २००१-११ के मध्य ३७.५६% दर्ज की गयी। ममित ज़िले का लिंगानुपात दर ९२७ महिलाएँ प्रति १००० पुरुष है, जबकि साक्षरता दर ८४.९३% है।
१७.२५% जनसंख्या नगरीय क्षेत्रों तथा ८२.७५% जनसंख्या ग्रामीण क्षेत्रों में वास करती है।

धर्म
यहाँ का प्रमुख बहुसंख्यक धर्म ईसाई है, जो कि कुल जनसंख्या का ८०.०१% है। अन्य अल्पसंख्यक धर्म बौद्ध १४.२७%, हिन्दू ३.४६%, मुस्लिम २.०६%, जैन ०.०४%, सिक्ख ०.०२% तथा अन्य ०.०२% हैं। ०.१२% लोगों ने अपने धर्म का उल्लेख नहीं किया है।

जीव जन्तु तथा वनस्पति
सन १९८५ में यहाँ दम्पा बाघ संरक्षित क्षेत्र की स्थापना हुई, जिसका क्षेत्रफल ५०० वर्ग किमी है।

सन्दर्भ
 

बाहरी कड़ियाँ
 आधिकारिक जालस्थल

   

श्रेणी:मिज़ोरम के जिले
श्रेणी:ममित ज़िला
चम्फाई ज़िला

चम्फाई ज़िला भारतीय राज्य मिज़ोरम के आठ ज़िलों में से एक है। यह ज़िला उत्तर में मणिपुर राज्य के चुराचांदपुर ज़िला, पश्चिम में अइज़ोल तथा सेरछिप ज़िला पूर्व तथा दक्षिण में म्यांमार देश से घिरा है। ज़िले का क्षेत्रफल 3185.83 किमी² है। इस ज़िले का मुख्यालय चम्फाई है।

प्रखण्ड
इस ज़िले में चार तहसीलें पूर्वी लुंगदार (कुछ हिस्सा)पूर्वी लुंगदार तहसील चम्फाई व सेरछिप ज़िलों के मध्य विभाजित है।, खवज़ोल, खवबुंग तथा नागोपा हैं। यहाँ चार ग्राम विकास खण्ड चम्फाई, खवबुंग, खवज़ोल तथा नगोपा हैं। ज़िले में पाँच विधानसभा क्षेत्र चम्फाई, खवबुंग, खवाई, खवज़ोल तथा नगोपा हैं। ज़िले में ८८ मानव जनसंख्या वाले गाँव हैं, जिनमे से ७६ से राजस्व प्राप्त होता है। 

जनसांख्यिकी

भारत की जनगणना २०११ के अनुसार चम्फाई ज़िले की जनसंख्या १२५,७४५ है, जो कि ग्रेनेडा राष्ट्र के लगभग बराबर है। जनसंख्या की दृष्टि से इस ज़िले का भारत के ६४० ज़िलों में ६१०वाँ स्थान है। ज़िले का जनसंख्या घनत्व  है। ज़िले की वर्ष २००१-११ के मध्य जनसंख्या वृद्धि दर १६.०१% रही। ज़िले की लिंगानुपात दर ९८४ महिलाएँ प्रति १००० पुरुष तथा साक्षरता दर ९५.९१% है।   

धर्म
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९८.१७% है। अन्य अल्पसंख्यक धर्म हिन्दू ०.८५%, मुस्लिम ०.५६%, अन्य ०.१५%, बौद्ध ०.१२%, जैन ०.०४% तथा सिक्ख ०.०१% हैं। ०.१०% लोगों ने अपने धर्म का उल्लेख नहीं किया है।

जीव जन्तु तथा वनस्पति
ज़िले में पर  क्षेत्रफल का मुर्लेन राष्ट्रीय उद्यान स्थित है। इसके अतिरिक्त यहाँ पर १९९९ में स्थापित लेंगतेंग वन्यजीव अभ्यारण्य भी स्थित है, जिसका क्षेत्रफल  है।   

सन्दर्भ
  
 
 बाहरी कड़ियाँ 

 चम्फाई ज़िले का आधिकारिक जालस्थल

श्रेणी:मिज़ोरम के जिले
*
कोलासिब ज़िला

कोलासिब जिला भारत के उत्तर-पूर्वी राज्य मिज़ोरम के आठ जिलों में से एक है।

भूगोल
इस जिले के उत्तर तथा उत्तर-पश्चिम में असम राज्य का हैलाकांडी जिला, पश्चिम में ममित जिला, पूर्व तथा उत्तर में आइजोल जिला तथा उत्तर-पूर्व में असम का काछाड़ जिला है। जिले का क्षेत्रफल १३८२.५१ वर्ग किमी है। कोलासिब इस जिले का मुख्यालय है।

बांध
इस जिले में तीन बांध हैं

सेरलुई बी बांध 
बैरबी बांध 
तुइरियल बांध  

जनसांख्यिकी

२०११ जनगणना के अनुसार कोलासिब जिले की जनसंख्या ८३,९५५ है जो कि लगभग अंडोरा देश की जनसंख्या के बराबर है। इस प्रकार से यह जिला जनसंख्या के अनुसार भारत के ६४० जिलों में ६२०वें स्थान पर है। जिले का जनसंख्या घनत्व  है। यहाँ २००१-११ दशक के मध्य जनसंख्या वृद्धि दर २७.२८% दर्ज की गयी है। इस जिले की लिंगानुपात दर ९५६ स्त्रियाँ प्रति १००० पुरुष है तथा साक्षरता दर ९३.५०% है।  
 
धर्म
यह जिला भारत के कुछ ईसाई बाहुल्य जिलों में से एक है। २०११ जनगणना के अनुसार यहाँ ८९.५८% ईसाई, ५.२७% मुस्लिम, ४.७६% हिन्दू, ०.१३% बौद्ध, ०.०५% अन्य तथा ०.०२% सिक्ख धर्म के मतावलम्बी हैं। ०.१८% ने अपने धर्म का उल्लेख नहीं किया है।

सन्दर्भ
  

 बाहरी कड़ियाँ 
 कोलासिब जिले का आधिकारिक जालस्थल
 कोलासिब नगर का जालस्थल

श्रेणी:मिज़ोरम के जिले
*
अइज़ोल ज़िला

अइज़ोल ज़िला (Aizawl district) भारत के मिज़ोरम राज्य के आठ ज़िलों में से एक है। इस ज़िले के उत्तर में कोलासिब ज़िला, पश्चिम में ममित ज़िला, दक्षिण में सेरछिप ज़िला और पूर्व में चम्फाई ज़िला अवस्थित है। ज़िले का क्षेत्रफल  है। इस ज़िले का मुख्यालय अइज़ोल है जो कि मिज़ोरम की राजधानी भी है। भारत की जनगणना २०११ के अनुसार यह ज़िला मिज़ोरम का सबसे अधिक जनसंख्या वाला ज़िला है। 

शब्दोत्पत्ति
ज़िले का नाम इसके मुख्यालय अइज़ोल नगर के नाम पर रखा गया है। मिज़ो भाषा में अइ का अर्थ हल्दी तथा ज़ोल का अर्थ मैदान से है। अतः इसका अर्थ हल्दी के मैदानों से है।

जलवायु
   

जनसांख्यिकी

भारत की जनगणना २०११ अनुसार अइज़ोल ज़िले की जनसंख्या ४००,३०९ है, जो कि लगभग ब्रुनेई के बराबर है।  इस प्रकार से जनसंख्या के अनुसार इस ज़िले का भारत के ६४० ज़िलों में ५५७वाँ स्थान है। ज़िले का जनसंख्या घनत्व  है। २००१-११ के दौरान जनसंख्या वृद्धि दर २४.०७% है। इस ज़िले का लिंगानुपात दर १००९ महिला प्रति १००० पुरुष तथा साक्षरता दर ९७.८९% है।
धर्म
यहाँ पर ९४.७१% इसाई, ३.३१% हिन्दू, १.३१% मुस्लिम, ०.३९% बौद्ध, ०.१३% अन्य, ०.०३% सिक्ख तथा ०.०२% जैन धर्म के अनुयायी हैं। इसके अतिरिक्त ०.१% लोगों ने अपना धर्म का उल्लेख नहीं किया है।

 इन्हें भी देखें 
 अइज़ोल

 बाहरी कड़ियाँ 
 अइज़ोल ज़िले का आधिकारिक जालस्थल
      
सन्दर्भ

जिला, आइजोल
*
रुपए का इतिहास

thumbnail|भारतीय १० रुपये के नोटों की गड्डियां
thumbnail|भारतीय १ रुपये का सिक्का
भारत विश्व कि उन प्रथम सभ्यताओं में से है जहाँ सिक्कों का प्रचलन लगभग छठी सदी ईसापूर्व में शुरू हुआ। रुपए शब्द का अर्थ शब्द रूपा से जोड़ा जा सकता है जिसका अर्थ होता है चाँदी। संस्कृत में रूप्यकम् का अर्थ है चाँदी का सिक्का।   यह सिक्का ब्रिटिश भारत के शासन काल में भी उपयोग मे लाया जाता रहा। 

बीसवीं सदी में फ़ारस की खाड़ी के देशों (खाड़ी देश) तथा अरब मुल्कों में भारतीय रुपया मुद्रा के तौर पर प्रचलित था। सोने की तस्करी को रोकने तथा भारतीय मुद्रा के बाहर में प्रयोग को रोकने के लिए मई १९५९ में भारतीय रिज़र्व बैंक ने गल्फ़ रुपी (खाड़ी रुपया) का विपणन किया। साठ के दशक में कुवैत तथा बहरीन ने अपनी स्वतंत्रता के बाद अपनी ख़ुद की मुद्रा प्रयोग में लानी शुरु की तथा १९६६ में भारतीय रुपये में हुए अवमूल्यन से बचने के लिए क़तर ने भी अपनी मुद्रा शुरु कर दी।

 चाँदी का रुपया 
ऐतिहासिक तौर पर रुपया चाँदी पर आधारित मुद्रा थी। १९वीं शताब्दी में इसके विपरीत परिणाम हुए, जब यूरोप और अमेरिका में भारी पैमाने मे चाँदी की खोज हुई। उस समय की मजबूत अर्थव्यवस्थाएँ सोने पर आधारित थीं। चाँदी की खोज से चाँदी और सोने के सापेक्षित मूल्यों में भारी अंतर आया। अचानक ही भारत की मुद्रा विश्व बाजार में उतना नहीं खरीद सकती थी जितना पहले। इसे "रुपए की गिरावट" के नाम से भी जाना जाता है।

शुरूआत में एक रूपए को 16 आनों, 64 पैसों या 192 पाई में बाँटा गया। यानी 1 आना 4 पैसों या 12 पाई मे विभाजित था। दशमलव प्रणाली के अनुसार विभाजन हुआ 1869 मे श्रीलंका मे, 1957 मे भारत मे और 1961 मे पाकिस्तान मे।

 कागज के नोटो की शुरूआत 
रुपयो के कागज के नोटो को सबसे पहले जारी करने वालो मे से थे बैंक ऑफ हिन्दुस्तान (1770-1832), द जनरल बैंक ऑफ बंगाल एंड बिहार (1773-75, वारेन हास्टिग्स द्वारा स्थापित) और द बंगाल बैंक(1784-91)। 

शुरूआत मे बैंक ऑफ बंगाल द्वारा जारी किए गए कागज के नोटो पे केवल एक तरफ ही छपा होता था। इसमे सोने की एक मोहर बनी थी और यह १००, २५०, ५०० आदि वर्गो मे थे। बाद के नोट मे एक बेलबूटा बना था जो एक महिला आकृति, व्यापार का मानवीकरण दर्शाता था। यह नोट दोनो ओर छपे होते थे, तीन लिपिओं उर्दू, बंगाली और देवनागरी मे यह छपे होते थे, जिसमे पीछे की तरफ बैंक की छाप होती थी। १८०० सदी के अंत तक नोटों के मूलभाव ब्रितानी हो गए और जाली बनने से रोकने के लिए उनमे अन्य कई लक्षण जोडे गए।

 इन्हें भी देखें 
 खाड़ी रुपया

 स्रोत 

 बाहरी कड़ियाँ 
 डॉलर रुपया विनिमय- कैसे निश्चित होता है 1 डॉलर = कितने रुपए
 गल्फ़ रुपी का इतिहास (अंग्रेज़ी में)

श्रेणी:रुपया
बिष्णुपुर जिला

बिष्णुपुर भारत के मणिपुर राज्य का एक ज़िला है। बिष्णुपुर ज़िले का मुख्यालय है।
thumb|center|विष्णु को समर्पित एक मंदिर, बिष्णुपुर में बनाया गया। 

 इन्हें भी देखें 
 मणिपुर
 मेइतेइ भाषा

 बाहरी कड़ियाँ 
 मणिपुर आधिकारिक जालस्थल
 ज़िला आधिकारिक जालस्थल

 सन्दर्भ 

श्रेणी:मणिपुर के जिले
*
अहमदनगर जिला

अहमदनगर ज़िला (Ahmednagar district) भारत के महाराष्ट्र राज्य का एक ज़िला है। ज़िले का मुख्यालय अहमदनगर है। क्षेत्रफल के हिसाब से यह महाराष्ट्र का सबसे बड़ा ज़िला है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 तहसील 
अहमदनगर जिले में १४ तहसील है। 
 अकोले तहसील
 जामखेड तहसील
 कर्जत तहसील
 कोपरगाव तहसील
 नगर तहसील
 नेवासा तहसील
 पारनेर तहसील
 पाथर्डी तहसील
 रहाटा तहसील
 राहूरी तहसील
 संगमनेर तहसील
 शेवगाव तहसील
 श्रीगोंदा तहसील
 श्रीरामपूर तहसील

अहमदनगर जिले में दो लोक सभा निर्वाचन क्षेत्र; शिरडी (लोक सभा निर्वाचन क्षेत्र) और अहमदनगर (लोक सभा निर्वाचन क्षेत्र)।

 इन्हें भी देखें 
 अहमदनगर
 महाराष्ट्र
 महाराष्ट्र के जिले

 सन्दर्भ 

श्रेणी:महाराष्ट्र के जिले
*
औरंगाबाद जिला, महाराष्ट्र

औरंगाबाद जिला (आधिकारिक नाम: छत्रपति संभाजीनगर जिला) भारत के महाराष्ट्र राज्य का एक जिला है। जिले का मुख्यालय औरंगाबाद है।

 तालुका 
औरंगाबाद जिले के यह तालुकें हैं।

 औरंगाबाद
 पैठण
 वैजापुर
 गंगापुर
 खुलदाबाद
 फुलम्ब्री
 कन्नड
 सिल्लोड
 सोयगाँव

 इन्हें भी देखें 
 औरंगाबाद
 जालना जिला
 परभणी जिला
 महाराष्ट्र
 महाराष्ट्र के जिले

 सन्दर्भ 

श्रेणी:महाराष्ट्र के जिले
कांकेर जिला

कांकेर ज़िला भारत के छत्तीसगढ़ राज्य का एक ज़िला है। ज़िले का मुख्यालय कांकेर है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

 नक्सल-प्रभावित क्षेत्र 
उत्तर बस्तर कांकेर नक्सल प्रभावित जिला है, नक्सलियों की गतिविधियों पर प्रभावी नियंत्रण रखने एवं कार्यवाही करने के उददेष्य से वर्ष 1998 में बस्तर के उत्तरी भाग को पृथक कर नया राजस्व जिला के निर्माण के साथा उत्तर बस्तर कांकेर का गठन हुआ है, जिला कांकेर दिनांक 25.05.1998 से अस्तित्व में आया है जिले का 90 प्रतिषत भाग नक्सली गतिविधियों के कारण अतिसंवेदनषील है इसका क्षेत्रफल 2585.01 वर्ग कि. एवं जनसंख्या 5,91,579 है। जिले के उत्तर में दुर्ग पूर्व में धमतरी पष्चिम राजनांदगांव, महाराष्ट्र प्रांत का गढ़चिरौली जिला एवं जगदलपुर स्थित है। जिला कांकेर में राष्ट्रीय राजमार्ग 30 होकर गुजरती है। जिला कांकेर क्षेत्रांतर्गत ग्रामों की संख्या 1119 है। जिसमें आदिवासी बाहुल्य ग्रामों की संख्या 1000 है।

जिला कांकेर नक्सल प्रभावित क्षेत्र की श्रेणी में आता है, जिले के अंतर्गत 20 थाने, 04 चौकी, एवं 36 बीएसएफ पोस्ट वर्तमान में संचालित है। जिसमें थाना आमाबेड़ा, रावघाट, कोयलीबेड़ा, दुर्गूकोंदल, पखाजूर, बांदे, ताड़ोकी, सिकसोड़, बड़गांव, परतापुर, लोहत्तर, कोड़ेकुर्सी, गोण्डाहुर, छोटेबेठिया एवं कोरर अतिसंवेदनषील थानों की श्रेणी में आता है। जिला मुख्यालय से थाना आमाबेड़ा, 70 किमी., थाना रावघाट 135 किमी., थाना अंतागढ़ 181 किमी.,थाना कोयलीबेड़ा 111 किमी., थाना दुर्गूकोंदल 77 किमी., थाना बड़गांव 100 किमी.,थाना पंखाजूर 146 किमी., थाना बांदे 166 किमी.,थाना भानुप्रतापपुर 52 किमी.,थाना कोरर 32 किमी., थाना ताड़ोकी 92 किमी., थाना सिकसोड़ 90 किमी., थाना लोहत्तर 77 किमी., थाना कोड़ेकुर्सी 70 किमी., थाना परतापुर 166 किमी., थाना गोण्डाहुर 160 किमी., थाना छोटेबेठिया 175 किमी., पर स्थित है। भौगोलिक दृष्टि से सम्पूर्ण कांकेर क्षेत्र, घने जंगलों दुर्लभ पहाड़ों एवं नदी नालो से अच्छादित है तथा आवगमन के सीमित साधन है। जिला मुख्यालय से समस्त थाना/चौकी पक्की सड़क से जुड़े है। यह आदिवासी बाहुल्य क्षेत्र है जिले के कुल क्षेत्रफल 5285.01 वर्ग किमी. है, जिले की सीमा से लगा हुआ सीमावर्ती जिला नारायणपुर दक्षिण, में राजनांदगावं पष्चिम में, धमतरी उत्तर पूर्व में, बालोद उत्तर में एवं सीमावर्ती राज्य महाराष्ट्र पश्चिम में है।

 इन्हें भी देखें 
 कांकेर
 छत्तीसगढ़
 छत्तीसगढ़ के जिले

 सन्दर्भ 

श्रेणी:छत्तीसगढ़ के जिले
*
जांजगीर-चाम्पा जिला

जांजगीर-चाम्पा ज़िला भारत के छत्तीसगढ़ राज्य का एक ज़िला है। ज़िले का मुख्यालय जांजगीर है जांजगीर चांपा को किसानों का नगर के रूप में कहा जाता है और छत्तीसगढ़ में सबसे ज्यादा धान उत्पादन जांजगीर-चांपा जिले में ही किया जाता है और इसी के कारण छत्तीसगढ़ को धान का कटोरा भी कहा जाता है राज्य के मध्य में होने के कारण इसे छत्तीसगढ़ के ह्रदय रूप में कहा जाता है

प्रमुख नगर - अकलतरा,  जांजगीर,  चांपा,  नैला,  शिवरीनारायण,  राहौद,  खरौद,  पामगढ़,

विधानसभा (03) - अकलतरा(33),  जांजगीर चांपा(34),  पामगढ़(38),

तहसील (08) - अकलतरा,  बलौदा,  पामगढ़,  जांजगीर,  चांपा,  नवागढ़,  शिवरीनारायण,  सारागांव

नदियां (04) - महानदी,  शिवनाथ नदी,  लीलागर नदी,  हसदेव नदी

नगर पालिका (03) - अकलतरा,  जांजगीर नैला,  चांपा

नगर पंचायत (07) - पामगढ़,  राहौद,  खरौद,  शिवरीनारायण,  नवागढ़,  सारागांव,  बलौदा 

विकास खण्ड (05) - बलौदा,  अकलतरा,  पामगढ़,  नवागढ़,  बम्हनीडीह

Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172</ref>"Pratiyogita Darpan ," July 2007

 चित्रदीर्घा 

 विवरण  
जिला जांजगीर-चंपा जिले जांजगीर-चंपा छत्तीसगढ़ के केंद्र में स्थित है और इसलिए यह छत्तीसगढ़ के दिल के रूप में माना जाता है मई 1998 25 पर स्थापित किया गया था। जिला जांजगीर-चंपा के जिला मुख्यालय जांजगीर कलचुरी राजवंश के महाराजा जाँजवाल्य देव का शहर है। जांजगीर-चंपा जिले राज्य छत्तीसगढ़ में खाद्यान्नों का एक प्रमुख उत्पादक है। जांजगीर जिले के विष्णु मंदिर इस जिले के सुनहरे अतीत को दर्शाता है। विष्णु मंदिर वैष्णव समुदाय का एक प्राचीन कलात्मक नमूना है।

हसदोबांगों परियोजना जिला जांजगीर-चंपा के लिए जीवन का समर्थन नहर के रूप में माना गया है। जिले की इस परियोजना के 3/4 क्षेत्र के अंतर्गत सिंचाई के लिए कवर किया जाएगा।

जिले के स्थान - जांजगीर-चंपा के जिला मुख्यालय राष्ट्रीय राजमार्ग 200 के जांजगीर पर स्थित है जो जांजगीर में है 65 किमी है। दूर बिलासपुर से और सड़क मार्ग के माध्यम से राज्य की राजधानी रायपुर से 175 किलोमीटर दूर है। जिला मुख्यालय जांजगीर भी दक्षिण-पूर्वी-मध्य रेलवे के रेल लाइन के साथ जुड़ा हुआ है। यह हावड़ा-मुंबई मुख्य लाइन पर स्थित है। राज्य की राजधानी रायपुर में 152 किलोमीटर है। जांजगीर से रेल मार्ग के माध्यम से। जिला जांजगीर के रेलवे स्टेशन जांजगीर-नायला और चंपा है। चाम्पा, अकलतरा, नैला (जांजगीर) इसके प्रमुख  रेलवे स्टेशन हैं। ज़िले की प्रमुख नदी 175 किमी लम्बी हसदो (हसदेव) नदी है।

 इन्हें भी देखें 
 जांजगीर
 हसदेव नदी
 छत्तीसगढ़
 छत्तीसगढ़ के जिले
 चांपा

 बाहरी कड़ियाँ 
 https://web.archive.org/web/20190406144345/http://www.janjgir-champa.nic.in/
 https://web.archive.org/web/20070928181630/http://cgwbraipur.gov.in/NCCR/Janjgir1.htm

 सन्दर्भ 

श्रेणी:छत्तीसगढ़ के जिले
*
रायगढ़ जिला, छत्तीसगढ़

महाराष्ट्र राज्य में इस से मिलते-जुलते नाम के ज़िले के लिए कृप्या रायगढ़ जिला, महाराष्ट्र का लेख देखें

रायगढ़ ज़िला भारत के छत्तीसगढ़ राज्य का एक ज़िला है। ज़िले का मुख्यालय रायगढ़ है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

 पर्यटन स्थल 
जिले में पर्यावरन के नजर से रायगढ से ५२ किमी दूर सारंगढ कि काली माता के मन्दिर, 
चंद्रपुर के चन्दराहासिनी, टिमरलगा के नाथलदाई,कहवाकुंडा का पहाड़ मन्दिर

 प्रमुख अखबार 
 नवभारत
 हरि भूमि 
 दैनिक भास्कर
 इस्पात टाइम्स
 केलो प्रवाह
 नवीन कदम
 जनकर्म
 रायगढ संदेश
 रायगढ आँचल

 इन्हें भी देखें 
 रायगढ़, छत्तीसगढ़
 छत्तीसगढ़
 छत्तीसगढ़ के जिले

 सन्दर्भ 

श्रेणी:छत्तीसगढ़ के जिले
*
राजनांदगाँव जिला

राजनांदगाँव ज़िला भारत के छत्तीसगढ़ राज्य का एक ज़िला है। ज़िले का मुख्यालय राजनांदगाँव है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

 इतिहास 
राजनांदगाँव जिले का निर्माण 26 जनवरी 1972 को तत्कालीन दुर्ग जिले से अलग होने पर हुआ। उसके पश्चात् कबीरधाम जिला का निर्माण 2 जुलाई 1998 को इस जिले से विच्छेद कर किया गया।

 भूगोल 
राजनांदगाँव जिले का क्षेत्रफल 8222 किमी 2  है। जिले के पूर्व में दुर्ग जिला, उत्तर में कबीरधाम जिला, पश्चिम में महाराष्ट्र एवं दक्षिण में बस्तर जिला है।

 जनसांख्यिकी 
2011 की जनगणना के अनुसार राजनांदगाँव जिले की जनसँख्या 15,37,520 है। जनसँख्या के अनुसार यह भारत का 325वाँ जिला है (कुल का 640 जिलों में)। जिले का जनसंख्या घनत्व 191 व्यक्ति/वर्ग किमी है 2001-2011 दशक में इसकी जनसंख्या वृद्धि दर 19.82% थी राजनांदगाँव जिले में हर 1000 पुरुषों के लिए 1017 महिलाओं का लिंगानुपात है।

 इन्हें भी देखें 
 बम्बलेश्वरी देवी मंदिर
 राजनांदगाँव
 छत्तीसगढ़
 छत्तीसगढ़ के जिले

 सन्दर्भ 

श्रेणी:छत्तीसगढ़ के जिले
*
श्रेणी:नक्सल प्रभावित जिले
पुलवामा ज़िला

पुलवामा ज़िला भारतीय राज्य जम्मू और कश्मीर का एक ज़िला है। ज़िले का क्षेत्रफल १,०८६ वर्ग किमी है तथा पुलवामा कस्बा ज़िले का मुख्यालय है। यह ज़िला १९७९ में अस्तित्व में आया। अत्यधिक धान के खेती के कारण इस ज़िले को "धान का कटोरा" की भी उपाधि दी गयी है। यह कश्मीर घाटी के श्रीनगर और अनन्तनाग के मध्य राष्ट्रीय राजमार्ग ४४ पर स्थित है। 

तहसील
पुलवामा ज़िले में सात तहसीलें हैं:
अवन्तिपोरा
पम्पोर
पुलवामा
त्राल
राजपोरा
अरिपल
लिटिर

इस ज़िले में पाँच ब्लॉक हैं: त्राल, केलर, पम्पोर, पुलवामा और काकापोरा।Statement showing the number of blocks in respect of 22 Districts of Jammu and Kashmir State including newly Created Districts  dated 2008-03-13, accessed 2008-08-30 

जनसांख्यिकी

२०११ जनगणना के अनुसार पुलवामा ज़िले की जनसंख्या ५,६०,४४० है, जिसमे २९३,०६४ पुरुष तथा २६७,३७६ महिलाएँ हैं। यह जनसंख्या लगभग सोलोमन द्वीप के बराबर है। इस प्रकार से जनसंख्या के अनुसार इस ज़िले भारत के ६४० ज़िलों में स्थान ५३५वाँ स्थान है। यहाँ का जनसंख्या घनत्व  है। इस ज़िले में २००१-११ के दौरान दशकीय जनसंख्या वृद्धि दर २७% रही। ज़िले की लिंगानुपात दर ९१२ है तथा साक्षरता दर ६३.४८% है। ज़िले की १४.३६% जनसंख्या नगरीय क्षेत्रों तथा ८५.६४% जनसंख्या ग्रामीण क्षेत्रों में निवास करती है।

धर्म
यहाँ का प्रमुख बहुसंख्यक धर्म इस्लाम है, जो कि कुल जनसंख्या का ९५.४९% है। अन्य अल्पसंख्यक धर्म हिन्दू २.४७%, सिक्ख १.६८%, ईसाई ०.२०%, बौद्ध ०.०१% हैं। ०.१५% लोगों ने अपने धर्म का उल्लेख नहीं किया है।

आतंकी हमला

पुलवामा जिले में गुरुवार 14 फरवरी 2019 को जैश-ए-मोहम्मद के एक भीषण फिदायिन हमले में सीआरपीएफ के 44 जवान शहीद हो गये और कई अन्य बुरी तरह घायल हो गये। जैश के आतंकवादी ने विस्फोटकों से लदे वाहन से सीआरपीएफ जवानों को ले जा रही बस को टक्कर मार दी, जिसमें कम से कम 44 जवान शहीद हो गये। यह 2016 में हुए उरी हमले के बाद सबसे भीषण आतंकवादी हमला है। केन्द्रीय रिजर्व पुलिस बल के 2500 से अधिक कर्मी 78 वाहनों के काफिले में जा रहे थे। इनमें से अधिकतर अपनी छुट्टियां बिताने के बाद अपनी ड्यूटी पर लौट रहे थे। जम्मू कश्मीर राजमार्ग पर अवंतिपोरा इलाके में लाटूमोड पर इस काफिले पर अपराह्न करीब साढ़े तीन बजे घात लगाकर हमला किया गया।आत्मघाती हमलावर उस वाहन को चला रहा था जिसमें 100 किग्रा विस्फोटक रखा हुआ था। वह गलत दिशा में वाहन चला रहा था और उसने जिस बस पर सीधी टक्कर मारी उसमें 39 से 44 सुरक्षा कर्मी यात्रा कर रहे थे।

सन्दर्भ

 बाहरी कड़ियां 
 https://web.archive.org/web/20070710033649/http://pulwama.gov.in/

श्रेणी:जम्मू और कश्मीर के ज़िले
*
३ सितम्बर

3 सितंबर ग्रेगोरी कैलंडर के अनुसार वर्ष का 246वॉ (लीप वर्ष मे 247 वॉ) दिन है। साल मे अभी और 119 दिन बाकी है।

 प्रमुख घटनाएँ 
 गणेश चतुर्थी (हिन्दू धर्म, 2008).
 कतर का स्वधीनता दिवस.
 आस्ट्रेलिया का झंडा दिवस.

 जन्म 
 1922
 सैली टेरी, कनाडाई मेज़ो सोप्रानो (मृ. 1996)
 स्टेफ़न Danielsen, फिरोज़ी चित्रकार (मृ. 1976)
 1974 राहुल साघवी, एक भारतीय क्रिकेट खिलाड़ी.
 1976 विवेक ओवेराय, एक भारतीय अभिनेता.

 निधन 
महान सुफि संत सादिकशाह बाबा का समाधी दिन

 बहारी कडियाँ 
 बीबीसी पे यह दिन
संदर्भ

श्रेणी:सितंबर
४ सितम्बर

४ सितंबर ग्रेगोरी कैलंडर के अनुसार वर्ष का २४७वाँ (लीप वर्ष मे २४८वाँ) दिन है। वर्ष मे अभी और ११८ दिन बाकी है।

 प्रमुख घटनाएँ 
 1923- लेकहर्स्ट (न्यू जर्सी) में, पहले अमेरिकी हवाई पोत, यूएसएस शेनंडो ने पहली बार आसमान में उड़ान भरी।
 2011- विश्व के तीव्रतम धावक उसैन बोल्ट के नेतृत्व में जमैका की पुरुष रिले टीम ने ४ गुणा १०० मीटर स्पर्धा में ३७.०४ सेकेंड समय के साथ नया विश्व रिकॉर्ड बनाया। 

 जन्म 
•	1825 - दादा भाई नौरोजी –गणमान्य सिक्षशास्त्री, पारसी राजनीतिज्ञ, स्वतंत्रता सेनानी, कपास के व्यापारी

•	1906 - नंददुलारे वाजपेयी - हिन्दी के प्रसिद्ध पत्रकार, समीक्षक, साहित्यकार, आलोचक तथा सम्पादक थे।

•	1895 - सियारामशरण गुप्त, हिन्दी के प्रसिद्ध साहित्यकार

•	1880 - भूपेंद्रनाथ दत्त - भारत के स्वतंत्रता संग्राम के प्रसिद्ध क्रांतिकारी, लेखक तथा समाजशास्त्री थे।

 निधन 
 २००० – मुकरी, भारतीय अभिनेता (जन्म १९२२)

 बहारी कडियाँ 
 बीबीसी पर यह दिन

श्रेणी:सितंबर
९ सितम्बर

9 सितंबर ग्रेगोरी कैलंडर के अनुसार वर्ष का 252वॉ (लीप वर्ष मे 253 वॉ) दिन है। साल मे अभी और 113 दिन बाकी है।

 प्रमुख घटनाएँ 
 1776- फिलाडेल्फिया में दूसरे महाद्वीपीय बैठक में संयुक्त उपनिवेश (युनाइटेड कॉलोनी) का नाम संयुक्त राज्य (युनाइटेड स्टेट) रखा गया।
 1994- United Nations The United Nations in December 1994, to be celebrated every year during the first International Decade of the World's Indigenous People(9 August)। 
1791- अमेरिका की राजधानी का नामकरण राष्ट्रपति जॉर्ज वाशिंगटन के नाम पर वाशिंगटन रखा गया। 
 1915- प्रसिद्ध भारतीय क्रांतिकारी यतिन्द्रनाथ सान्याल और अंग्रेजों के बीच उड़ीसा के काप्टेवाड़ा में संघर्ष।
 1920- अलीगढ़ का एंग्लो ओरिएंटल कॉलेज अलीगढ मुस्लिम विश्वविद्यालय में रूपांतरित हो गया।
 1922- तुर्की की सेनाओं ने ग्रीक सेना का पीछा करते हुए इज़मिर में प्रवेश किया।
 1924-
 कोवाइ हवाई में हनेपेप नरसंहार हुआ।
 बेल्जियम में 8 घंटा कार्य दिवस लागु हुआ।
 9सितंबर से 11 सितंबर तक भारत में कोहाट दंगे हुए।
 1923- तुर्की प्रमुख अतातुर्क ने सीएचपी की स्थापना की।
 1945- प्रथम कंप्युटर बग की खोज।
 1948- कोरिया गणराज्य की स्थापना।
 1949- भारत की संविधान सभा ने हिंदी को राजभाषा के रूप में स्वीकार किया।

 जन्म 
 1850- भारतेन्दु हरिश्चंद्र, आधुनिक हिंदी साहित्य के प्रवर्तक, जिन्होंने हरिश्चंद्र मैगजीन,कविवचन सुधा जैसी पत्रिका निकाली तथा अंधेरनगरी और भारत दुर्दशा आदि अनेक नाटक लिखा।
 1922- हंस जिओर्ग डेह्मेल्ट, नोबेल पुरस्कार विजेता जर्मन भौतिकविद
 1967- अक्षय कुमार, हिंदि फिल्म के लोकप्रिय अभिनेता जिन्होंने मोहरा, धड़कन, हेराफेरी, सिंग इज किंग जैसी फिल्मों में मुख्य भूमिका निभाइ।
 1974- विक्रम बत्रा, कारगिल युद्ध में असाधारण वीरता हेतु मरणोपरांत परमवीर चक्र से सम्मानित

 निधन 
2012- वर्गीज कुरियन, प्रसिद्ध उद्योगपति एवं श्वेत क्रांति के जनक
1947 - आनन्द कुमार स्वामी - भारत के सुविख्यात कलामर्मज्ञ तथा चिन्तक।
2019 -  प्रेम देवी राजस्थान की एक महिला जिसका केंसर का इलाज नहीं होने के कारण 

 बहारी कडियाँ
 बीबीसी पे यह दिन

श्रेणी:सितंबर
दुमका जिला

दुमका ज़िला भारत के झारखण्ड राज्य का एक जिला है। इसका मुख्यालय दुमका है, जो एक पहाड़ी क्षेत्र है और झारखण्ड की उपराजधानी है।।"Lonely Planet Bihar & Jharkhand," Lonely Planet Publications, 2012, ISBN 9781743212004"Superfast Jharkhand GK," Prabhat Prakashan

 विश्वविद्यालय 
 सिदो कान्हू मुर्मू विश्वविद्यालय, दुमका 
 इग्नू विश्वविद्यालय जरमुण्डी, दुमका 

 महाविद्यालय 
 सन्ताल परगना महाविद्यालय, दुमका 
 ए एन कोलेज, दुमका 
 एस पी महिला कोलेज, दुमका
 गांधीयन आई टी आई महाविद्यालय, दुमका 
 पर्यटन स्थल 
 बासुकिनाथ मंदिर 
 मसानजोर डैम 
 भालसुमर 
 सिरसानाथ मंदिर 
 मुलोटी मंदिर 
 सिदो कान्हू मुर्मू पार्क, दुमका

 इन्हें भी देखें 
 दुमका

 सन्दर्भ 

श्रेणी:झारखंड के जिले
*
पश्चिमी सिंहभूम जिला

पश्चिमी सिंहभूम ज़िला () भारत के झारखण्ड राज्य का एक जिला है। इसका मुख्यालय चाईबासा है।"Lonely Planet Bihar & Jharkhand," Lonely Planet Publications, 2012, ISBN 9781743212004"Superfast Jharkhand GK," Prabhat Prakashan

 इन्हें भी देखें 
 चाईबासा
 पूर्वी सिंहभूम जिला

 सन्दर्भ 

श्रेणी:झारखंड के जिले
*
श्रेणी:नक्सल प्रभावित जिले
राँची जिला

रांची जिला झारखण्ड की राजधानी एवं झारखण्ड के प्रमुख शहरों में एक है | रांची अपनी प्राकृतिक सुंदरता एवं अपने अनुकूलित वातावरण के लिए प्रशिद्ध है | अंग्रेज शाशन काल में इसे ग्रीष्म ऋतू के लिए सब से अच्छी जगह मानी जाती थी | आज भी तेज गर्मियों में शाम होते होते मूसलाधार बारिश होने लगती है और मौसम सुहाना हो जाता है | 

स्ट्रीट फ़ूड के लिए प्रसिद्ध रांची में आप को लगभग हर तरह के पकवान बेहद कम दाम में मिल जायेंगे | 

चारों तरफ पहाड़ एवं ऊंचाई पे होने की वजह से यहाँ जलप्रपातों की कमी नहीं है | 

रांची के लोग बेहद मिलनसार एवं सहायता करने वाले है | यहाँ बाहर से आनेवालों के लिए हमेशा स्वागत किया जाता है एवं यथासंभव मदद की जाती है | हर धर्म के लोग यहाँ मिल के रहते है | 
राँची ज़िला भारत के झारखण्ड राज्य का एक जिला है। इसका मुख्यालय राँची है।"Lonely Planet Bihar & Jharkhand," Lonely Planet Publications, 2012, ISBN 9781743212004"Superfast Jharkhand GK," Prabhat Prakashan

 पर्यटन स्थल 
रांची का कुछ प्रमुख पर्यटन स्थल। रांची ज़िला को झरनो का शहर कहा जाता है। 

राज भवन: यह रांची का एक महत्वपूर्ण ऐतिहासिक और सांस्कृतिक स्थल है। यहाँ पर रांची शासन भवन स्थित है जो राज्य के शासन का केंद्र है। 

रॉक गार्डन: यहाँ पर बहुत सारे उद्यान और वनस्पति विविधता है। यहाँ पर पत्थरों का विचित्र विवरण और आकृतियाँ हैं जिन्हें देखने के लिए लोग आते हैं यह एक प्राकृतिक जलप्रपात है जो विश्वसनीयता और सुंदरता के साथ अपरिहार्य है।

श्री जगन्नाथ जी मंदिर (पहाड़गंज): यह एक प्रमुख हिंदू धार्मिक स्थल है जो श्री जगन्नाथ जी को समर्पित है।

रांची झील: यह एक प्रमुख पिकनिक स्थल है जो गर्मियों में लोगों के लिए आकर्षण है। यहाँ पर आप बोटिंग और अन्य विभिन्न विश्राम गतिविधियों का आनंद ले सकते हैं।

राजभवन: यह रांची के गवर्नर का आवास है और एक ऐतिहासिक और सांस्कृतिक स्थल के रूप में महत्वपूर्ण है।

 बाहरी कड़ियाँ 
रांची की खबरे 

 इन्हें भी देखें 
 राँची

 सन्दर्भ 

श्रेणी:झारखंड के जिले
*
सराइकेला खरसावाँ जिला

सराइकेला खरसावाँ ज़िला भारत के झारखण्ड राज्य का एक जिला है। इसका मुख्यालय सराइकेला है।"Lonely Planet Bihar & Jharkhand," Lonely Planet Publications, 2012, ISBN 9781743212004"Superfast Jharkhand GK," Prabhat Prakashan यह झारखंड राज्य के पश्चिमी भाग में स्थित है और इसका सट्टायंत्र राजमहल, खरसावाँ के इतिहास में महत्त्वपूर्ण स्थलों में से एक है।

सराईकेला खरसावाँ जिला स्थानीय ऐतिहासिक और सांस्कृतिक धरोहर के लिए मशहूर है। यहां कई प्राचीन मंदिर, किले, और ऐतिहासिक स्थल स्थित हैं जो इसके सांस्कृतिक धरोहर को दर्शाते हैं।

इस जिले का क्षेत्रफल लगभग 2089 वर्ग किलोमीटर है और यह आबादी के हिसाब से छोटा जिला है। यहां की आबादी मुख्य रूप से किसानी पर्यावरण में रहने वाली है और कृषि इसका मुख्य आधार है।

सराइकेला-खरसावाँ जिला प्रमुख भाषा में हिंदी है, यहां के लोग अपनी रिच सांस्कृतिक विरासत को बचाए रखने के लिए प्रतिबद्ध हैं और इसका गर्व महसूस करते हैं।

 इन्हें भी देखें 
 सराइकेला

 बाहरी कड़ियाँ 

 सराइकेला खरसावाँ की ब्रेकिंग न्यूज़ 
 झारखण्ड का  समाचार 

 सन्दर्भ 

श्रेणी:झारखंड के जिले
*
उत्तरकाशी जिला

उत्तरकाशी या उत्तर काशी भारत के उत्तराखण्ड राज्य के गढ़वाल का एक जिला है। इस जिले का मुख्यालय उत्तरकाशी कस्बा है। 

उत्तरकाशी जिला हिमालय रेंज की ऊँचाई पर बसा हुआ है और इस जिले में गंगा और यमुना दोनों नदियों का उद्गम है, जहाँ पर हज़ारों हिन्दू तीर्थयात्री प्रति वर्ष पधारते हैं। उत्तरकाशी कस्बा, गंगोत्री जाने के मुख्य मार्ग में पड़ता है, जहाँ पर बहुत से मंदिर हैं और यह एक प्रमुख हिन्दू तीर्थयात्रा केन्द्र माना जाता है। जिले के उत्तर और उत्तरपश्चिम में हिमाचल प्रदेश राज्य, उत्तरपूर्व में तिब्बत, पूर्व में चमोली जिला, दक्षिणपूर्व में रूद्रप्रयाग जिला, दक्षिण में टिहरी गढ़वाल जिला और दक्षिणपश्चिम में देहरादून जिला पड़ते हैं।

 जनसांख्यिकी 
thumb|left|द्रौपदी का डंडा, उत्तरकाशी की एक चोटी
२००१ कि स्थिति तक, उत्तरकाशी जिले की कुल जनसंख्या २,९५,०१३ है। कुल जनसंख्या में हिन्दू २,९०,०१३, मुसलमान २,८१७ और बौद्ध १,२३९ हैं।

 प्रशासन 
जिले के प्रशासनिक मुख्यालय उत्तरकाशी नगर में स्थित हैं। प्रशासनिक कार्यों से जिले को ६ तहसीलों और २ उप-तहसीलों में बांटा गया है। ये हैं: भटवाड़ी, डुंडा, चिन्यालीसौड़, बड़कोट, पुरोला, मोरी, जोशियाड़ा  तथा धौन्तरी । इसके अतिरिक्त, जिले को ६ विकासखंडों में भी बांटा गया है: भटवाड़ी, डुंडा, चिन्यालीसौड़, नौगांव, पुरोला और मोरी। पूरा जिला टिहरी गढ़वाल संसदीय क्षेत्र के अंतर्गत आता है, और इसमें ३ उत्तराखण्ड विधानसभा निर्वाचन क्षेत्र हैं; पुरोला, यमुनोत्री और गंगोत्री।

 यह भी देखिए 
 उत्तरकाशी

 सन्दर्भ 

 बाहरी कड़ियाँ 
 आधिकारिक जालस्थल 
 उत्तराखण्ड पर्यटन के जालस्थल पर उत्तरकाशी 

श्रेणी:उत्तराखण्ड के जिले
*
रुद्रप्रयाग जिला

रुद्रप्रयाग जिला भारत के उत्तराखण्ड राज्य के गढ़वाल का एक जिला है। इस जिले का कुल क्षेत्रफल २,४३९ वर्ग किमी है। रुद्रप्रयाग क्स्बा में इस जिले का प्रशासनिक मुख्यालय स्थित है।

यह जिला उत्तर में उत्तरकाशी जिले, पूर्व में चमोली जिले, दक्षिण में पौड़ी जिले और दक्षिण में टिहरी जिले से घिरा हुआ है। 

 इतिहास 
रुद्रप्रयाग जिला १६ सितंबर, १९९७ को अस्तित्व में आया। यह जिला, तीन भूतपूर्व जिलों के जिम्नलिखित क्षेत्रों के समागम से बनाया गया:
 सम्पूर्ण अगस्त्यमुनि और उखीमठ खण्डों और भूतपूर्व चमोली जिले के पोखरी और कर्णप्रयाग खण्ड।
 भूतपूर्व टिहरी गढ़वाल जिले के जाखोली और कीर्तिनगर खण्ड।
 भूतपूर्व पौड़ी गढ़वाल जिले का खिर्सू खण्ड।

 जनसांख्यिकी 
२००१ की स्थिति तक, रुद्रप्रयाग जिले की जनसंख्या २,२७,४३९ है, जिसमें हिन्दू २,२५,७७३, मुसलमान १,४०६ और धर्म अघोषित ९०उत्तराखण्ड - भारत के जिले: भारत को जानिए  भारत का राष्ट्रीय पोर्टल।

 रुद्रप्रयाग में नगर, कस्बे और ग्राम परकंडी  

 रुद्रप्रयाग
 अगस्त्यमुनि
 बेंजी
 बेंजी कांडई दश्जूला ग्राम
 बरम्वाड़ी
 स्यून्द ग्राम
 त्रियुगीनारायण ग्राम
 गुप्तकाशी
Andrawadi
 गौरीकुण्ड ग्राम
 दांगी ग्राम, पो. ऑ. पन्द्रुला रामपुर
 गौरीकुण्ड ग्राम
 पल्द्वारी ग्राम
 ल्वारा
 क्यार्क ग्राम
 तिल्वारा ग्राम
 क्मेरा ग्राम
 बर्सिल पवेक
 सिल्ला (ब्राह्मण गांव)
 कुंडालिया (तीर्थपुरोहित केदारनाथ)
 नहरा  (तीर्थपुरोहित केदारनाथ)
 नाग जगाई (फेगू, नाग, जगाई,सांग,तिनसोली व मूठ)
 नवासू (रौथाण ठाकुर)

 सन्दर्भ 

 बाहरी कड़ियाँ 
 रुद्रप्रयाग जिले की वैबसाइट
 रुद्रप्रयाग जिले के गांवों की सूची
 रुद्रप्रयाग में होटल

श्रेणी:उत्तराखण्ड के जिले
*
अलवर जिला

WELCOME ALWAR अलवर ज़िला (Alwar district) भारत के राजस्थान राज्य का एक ज़िला है। ज़िले का मुख्यालय अलवर है। यह राष्ट्रीय राजधानी क्षेत्र का हिस्सा भी है। अलवर राज्य की राजधानी, जयपुर, से लगभग 170 किमी की दूरी पर है। अलवर अरावली पहाड़ियों के मध्य में बसा है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 पर्यटन स्थल 
अलवर के पास घूमने की कई जगहें हैं। सिलिसेढ, सरिस्का वन्य जीव उद्यान और भरतपुर पक्षी उद्यान। अलवर का किला और संग्रहालय भी देखने योग्य हैं। अलवर के कोर्ट की इमारत एक बहुत ही खूबसूरत पुराने महल में बनी हुई है। अलवर से 170 कि॰मी॰ की दूरी पे जयपुर और 150 कि॰मी॰ पे मथुरा, गोवर्धन और वृन्दावन स्थित है।

Exterior, Neelkanth temple, Alwar district, Rajasthan, India.jpg|नीलकण्ठ मंदिर
</gallery>

 इन्हें भी देखिए 
 अलवर
 राजस्थान के ज़िले
 राजस्थान

 बाहरी कड़ियाँ 
 अलवर जिला

 सन्दर्भ 

श्रेणी:राजस्थान के जिले
*
हनुमानगढ़ जिला

हनुमानगढ़ ज़िला भारत के राजस्थान राज्य का एक ज़िला है। ज़िले का मुख्यालय हनुमानगढ़ है। हनुमानगढ़ का पुराना नाम भटनेर है , भटनेर किला राजस्थान का सबसे पुराना किला है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 तहसीलें 
ज़िले में 8 तहसीलें हैं: हनुमानगढ़, संगरिया, रावतसर, [[नोहर
]], भादरा, टिब्बी [पल्लू] और पीलीबंगा। इन सात तहसीलों में हनुमानगढ़ तहसील सबसे बड़ी और टिब्बी तहसील सबसे छोटी तहसील है।

 अन्य तथ्य 
ज़िले का दूरभाष कोड 01552, पिनकोड 335512 ,335513 और वाहन कोड RJ 31और नोहर भादरा क्षेत्र का RJ 49 है। सन् 2011 में साक्षरता दर 68.37% था। समुद्रतल से औसत ऊँचाई 177 मीटर (581 फीट) है। भौगोलिक रूप से ज़िले का विस्तार उत्तर 29° 5' से उत्तर 30° 6' और पूर्व 74° 3' रेखांश से पूर्व 75º 3' रेखांश है। वार्षिक औसत वर्षा 225 से 300 मिमी गिरती है।

हनुमानगढ NH 62 से 56 किलोमीटर की दूरी पर स्थित हैं, जो हनुमानगढ से जण्डावाली, पक्कासहारणा,गोलूवाला ,केच्ची पर जाकर मिलता है। यहाँ पर भटनेर दुर्ग बना हुआ है। ज़िले का मुख्य रेलवे स्टेशन हनुमानगढ़ जंक्शन है।

पुराने काल में यह जगह भटनेर कहलाती थी, क्योंकि यहाँ भाटी राजपूतों का शासन था। जैसलमेर के भाटी राजा भूपत सिंह ने भटनेर का प्राचीन किला सन 285 में बनवाया। सन 1805 में बीकानेर के राजा सूरत सिंह ने यह किला भाटियों से जीत लिया था। इसी विजय को आधार मान कर, जो कि मंगलवार को हुई थी, इसका नाम हनुमानगढ़ रखा गया क्योंकि मंगल हनुमान जी का दिन माना जाता है। भटनेर किला उस जमाने का एक मज़बूत किला माना जाता था यहाँ तक कि तैमूर ने अपनी जीवनी ‘तुजुके तैमूर’ में इसे "हिंदुस्तान का सबसे मज़बूत किला" लिखा है। इसके ऊँचे दालान तथा दरबार तक घोडों के जाने के लिए संकड़े रास्ते बने हुए हैं। आज़ादी के बाद से यह भाग श्रीगंगानगर जिले के अर्न्तगत आता था जिसे 12 जुलाई 1994 को अलग जिला बना दिया गया।

 इन्हें भी देखें 
 हनुमानगढ़
 राजस्थान
 राजस्थान के जिले

 सन्दर्भ 

श्रेणी:राजस्थान के जिले
*